Monique Melsen
Monique Melsen (g. 1951 m. vasario 24 d. Etelbriuke) – Liuksemburgo dainininkė. 1971 m. transliuotojo Télé Luxembourg pasirinkta atstovauti savo gimtajai šaliai Eurovizijos dainų konkurse, vykusiame Dubline (Airija). Konkurse ji sudainavo kūrinį prancūzų kalba „Pomme, pomme, pomme“ (liet. Obuolys, obuolys, obuolys). Įvertinta 70 balų, daina užėmė 13 vietą. Nuo 1990 m. Monique yra Liuksemburge įsikūrusios kabareto grupės Cabarenert narė.